На основу члана 35. Закона о култури ("Сл. гласник РС", бр.72/16 - испр. и 6/20), члана 7. одлуке о установама културе чији је онивач Град Нови Сад ("Службени лист Града Новог Сада бр.11/10, 39/10, 50/10, 38/11, 52/13, 30/15, 44/16, 55/17, и 12/19) и члана 18. став 2.  Статута Културног центра "Кисач", Кисач, бр. 153/10 од 06.09.2010. године, бр. 175/15 од 29.06.2015. године, бр. 30/16 од 08.02.2016. године, бр. 354/16 од 15.12.2016. године и бр. 30/18 од 31.01.2018. године а у вези са чланом 20. Правилника о организацији и систематизацији послова у Установи за културу и образовање Културни центар "Кисач" Кисач,

Управни одбор

Установе за културу и образовање Културни центар "Кисач" Кисач

на својој 107. седници одржаној дана 02.07.2020. године,

донео је

Одлуку о расписивању јавног

**К О Н К У Р С А**

**за избор директора Културног центра "Кисач", Кисач**

Избор и именовање се врши на мандатни период од 4 године.
Именовање ће, након претходног поступка спроведеног Управним одбором у Културном центру "Кисач", Кисач, извршити Скупштина Града Новог Сада.

Поред општих услова предвиђених Законом, кандидат треба да испуњава и следеће услове:

1. стечено високо образовање из области правне науке, економске науке или науке о уметностима, на студијама првог степена (основне академске студије) или студијама другог степена (мастер академске, специјалистичке академске или специјалистичке струковне студије), односно на основним студијама у трајању од најмање четири године и
2. најмање пет година радног искуства у култури.

Посебан услов:

1. кандидат за директора дужан је да предложи Програм рада и развој Културног центра „Кисач“ за мандатни период од четири године, као саставни део конкурсне документације;

Документација која се прилаже уз пријаву на конкурс као доказ о испуњености услова прописаних конкурсом:

1. извод из матичне књиге рођених – (оригинал или оверена фотокопија);
2. уверење о држављанству Републике Србије – (оригинал или оверена фотокопија, не старија од шест месеци);
3. диплома о стеченом високом образовању – (оригинал или оверена фотокопија) ;
4. исправе којима се доказује дужина и врста радног искуства у култури (потврда послодавца/послодаваца, решења, уговори о раду и друга акта из којих се види на којим пословима је стечено радно искуство у култури и дужина радног искуства);
5. уверење надлежне полицијске управе о некажњавању, односно да није правоснажно осуђиван а казна није брисана (издато након објављивања конкурса);
6. уверење Основног и Вишег суда да против лица није покренута истрага и да није подигнута оптужница за кривична дела која се гоне по службеној дужности (издато након објављивања конкурса);
7. биографију која садржи податке о досадашњем раду и оствареним резултатима.
8. предлог Програма рада и развоја Културног центра за четворогодишњи мандатни период.

Конкурс је отворен 15 дана од дана објављивања.

Јавни конкурс се објављује на сајту Националне службе за запошљавање, у дневном листу Дневник и на огласној табли установе.

Пријаве, са доказима о испуњавању услова конкурса, доставити на адресу:

Установа за култура и образовање Културни центар "Кисач", Кисач, Словачка 22, 21 211 Кисач, са назнаком "За Управни одбор". Пријаве на конкурс доставити у затвореној коверти.

Неблаговремене и непотпуне пријаве, неће бити разматране.